Case ID: 1121673
Sentence 0: Təqsirləndirilən şəxs1 Bakı şəhəri, Səbail rayonu, Qurban Abbasov küçəsi, 42/ 44 ünvanında “X16” layihəsi üzrə yüksək mərtəbəli yaşayış binasını inşa edən “xxxxxxx” MMC-də xx xxxxxx 2018-ci il tarixdən mühəndis vəzifəsində işləməklə cəmiyyətin rəhbərliyi tərəfindən təsdiq olunmuş vəzifə təlimatına əsasən texniki təhlükəsizlik və əmək mühafizəsinin başqa qaydalarına riayət edilməsi vəzifəsi həvalə edilmiş şəxs olaraq normativ sənədlərin - “İİİ-4-80* Tikintidə təhlükəsizlik texnikası qaydaları”nın 3.4 bəndinin tələblərinə əsasən, tikinti sahəsində avtomobil arxaya hərəkət edən zamanı təhlükəsizliyin təmin ediməsi üçün həmin sahədən işçilərin kənara uzaqlaşmasını, siqnalçı fəhlə ayrılmasını təmin etməli və hərəkətin nizamlamasını təmin etməli olan həmin fəhlənin müşahidə yerini müəyyən etməli olduğu halda, qeyd olunan tələblərə əməl etməyərək, xx xxxx 2019-cu il tarixdə saat 09 radələrində Təqsirləndirilən şəxs2 idarə etdiyi “Kamaz” markalı **-BD-*** dövlət qeydiyyat nişanlı yük avtomobili ilə qeyd olunan binanın tikinti sahəsinə gətirdiyi kərpicləri boşaltmaqdan ötrü həmin yaşayış kompleksinin giriş hissəsindən həyətə doğru arxa istiqamətə hərəkət etdiyi zaman avtomobilin hərəkət etdiyi təhlükəli yerdən bütün işçilərin kənara uzaqlaşmasını və siqnalçı fəhlənin ayrılmasını təmin etməyib texniki təhlükəsizlik və əməyin mühafizəsi qaydalarını pozaraq, nəticədə həmin avtomobilin arxa tərəfində dayanmış “xxxxxxx” MMC-də fəhlə işləyən Zərərçəkmiş şəxs Ələfsər oğlunun avtomobillə binanın divarına bərkidilmiş yük qaldırıcı qurğunun dəmir materialdan olan ferması arasında sıxılıb qalmaqla, sonuncunun ehtiyatsızlıqdan İİİ, İV, V, Vİ, Vİİ, Vİİİ qabırğaların onurğayanı, sol V, Vİ, Vİİ qabırğaların orta körpücük xətlər üzrə yerdəyişmiş sınıqları, hər iki ağciyərin aşağı payının geniş ölçülü cırılmaları və kəskin daxili qanitirmə ilə müşaiyət olunan döş qəfəsinin qapalı küt travması, sağ bazunun orta, sol bazunun yuxarı 1/3-nin yerdəyişmiş qapalı sınıqları, təpə nahiyəsinin əzilmiş yarası, sol əl pəncərəsinin natamam amputasiyası - əl-daraq sümüklərinin çoxqəlpəli açıq sınığı və əl pəncəsinin geniş ölçülü əzilmiş - didilmiş yarası kimi dərəcəsinə görə ümumilikdə həyat üçün təhlükəli olan sağlamlığa ağır zərər vurmaya aid xəsarətlər alıb, hər iki ağciyərin cırılmaları nəticəsində törənmiş kəskin daxili qanaxma ilə müşayiət olunan döş qəfəsinin qapalı küt travması xəsarətindən ölməsinə səbəb olmuşdur.